laion/Wikipedia-Exotic huggingface dataset:
מחלת כבד כרונית חסימתית

מחלת כבד כרונית חסימתית (באנגלית: Primary sclerosing cholangitis) היא מחלה כרונית של הכבד, הנגרמת על ידי דלקת והצטלקויות של דרכי המרה בכבד. הדלקת חוסמת את מעבר המרה למעיים, ועלולה לגרום בסופו של דבר לשחמת הכבד ולאי-ספיקה של הכבד. הסיבה למחלה זו היא ככל הנראה אוטואימונית, והטיפול בסופו של דבר עלול להיות השתלת כבד. מחלה זו, יחד עם שחמת ראשונית של המרה, מהווה מחלה של דרכי המרה בכבד. שתי מחלות אלו הן מחלות כולסטאטיות (חסימתיות) הכוללות היפרבילירובינמיה (יתר בילירובין בדם), LDL גבוה, ואלקלין פוספטאז גבוה. בשונה משחמת ראשונית של המרה, מחלה זו נפוצה יותר בגברים ופחות בנשים, ולא ניתן למצוא נוגדנים ייחודיים (כגון הנוגדן AMA שאותו כן ניתן למצוא בשחמת ראשונית של המרה) אלא יותר נוגדנים בלתי ספציפיים כגון pANCA אשר יכול להיות רלוונטי גם למחלות אוטואימוניות אחרות. צהבת, גרד עז, תת תזונה, בעיקר של שומנים, צואה שומנית כתוצאה מהיעדר מלחי מרה אשר אמורים לעזור בספיגת השומן, סימנים לשחמת הכבד, זיהום של דרכי המרה, שתן כהה כתוצאה מעודף בבילירובין מצומד. הסיבות להיווצרות המחלה אינן ידועות, ומניחים שהן קשורות לבעיה אוטואימונית. מחלה זו לרוב מתרחשת יחד עם מחלות מעי דלקתיות (IBD), ובעיקר קוליטיס כיבית. אצל חולים רבים ניתן למצוא הפרעות אלו יחדיו. הסיבה יכולה להיות גם משימוש לא נכון בסטרואידים אנבולים. מסביב לתעלות המרה בכבד יש הסננה לימפוציטרית, יש הרס של ה-billiary ducts, פיברוזיס והיצרות סגמנטלית של תעלות המרה. כלומר, ישנם אזורים תקינים ואזורים מוצרים. בצילום רנטגן ניתן לראות זאת בצורה אופיינית, על ידי ERCP. ישנם אזורים רחבים וצרים, חוץ ותוך כבדיים. הפיברוזיס יוצר מראה דמוי Onion skin (קליפות בצל העוטפות וסוגרות לאט את תעלות המרה) ובסופו של דבר תיווצר שחמת הכבד. מחלה זו היא בסיכון מוגבר ל-cholangiocarcinoma, גידול אפיתליאלי מלא של דרכי מרה. הטיפול הסטנדרטי כולל Ursodiol, חומצת מרה אשר מיוצרת בכבד, ואשר מקטינה את רמות אנזימי הכבד במחלה זו, אולם טרם הוכחה כתרופה אשר יכולה להאריך את חיי החולה. טיפול מקל נוסף הוא טיפול כנגד הגרד ממנו סובלים החולים, טיפול אנטיביוטי למניעת התפתחות של דלקת כתוצאה מהעימדון (סטאזיס) של דרכי המרה, וכן תוספת של ויטמינים. לעיתים ניתן לשקול תומכנים כדרך לפתוח חסימות גדולות בדרכי המרה התוך כבדיות. השתלת כבד היא הפתרון המוכח היחיד אשר מעלה את תוחלת החיים במחלה זו. מדיה וקבצים בנושא מחלת כבד כרונית חסימתית בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שר-פיי

שר-פיי (בסינית - 沙皮, פיניין: Shā pí, תרגום מילוי: "עור - חול", ומשמעו נייר זכוכית) הוא גזע כלבים בעל מראה "מקומט". הגזע קיבל את שמו הודות לאיכות הפרווה, אשר יש שמשווים אותה לפעמים לנייר זכוכית. לפי התיאור הסיני הפרווה צריכה להיות "גסה למגע, אבל בו זמנית צריכה לתת תחושת רכות של קטיפה"[דרוש מקור]. מקורו של השר-פיי הוא בחוף הדרומי של סין, בעיר דה לט (Dah Let) שבמחוז גואנגדונג. בשנות החמישים, בעת שלטונו של מאו דזה-דונג בסין, פותחה תוכנית השמדה של חיות בית למטרת חיסכון. החזקת כלב או חיית מחמד אחרת נחשבה בלתי חוקית. עד שנת 1972 הושמדו כמעט כל הכלבים בסין: בערים כלל לא היו כלבים, ובכפרים היו מעט מאוד. כלבי השר-פיי נעלמו כמעט כליל. בזכות אהבתו של מגדל כלבים בהונג קונג לגזע נותרו כמה פרטים בודדים של כלבי שר-פיי בעיר שהובאו לארצות הברית בשנת 1973 שם הורבעו על ידי המועדון האמריקאי של הגזע, והם אבות אבותיהם של הכלבים החיים בימינו. השר-פיי נחשבים לכלבים אינטליגנטים ועדינים מאוד, שקשה להטרידם ולהוציאם משלוותם. עם זאת הם ידועים כחשדנים כלפי זרים. לשר-פיי יש שני סוגי פרווה (סוס ומברשת), וצבעיה הם אייל, שחור, חום, קרם, אדום, משמש, איזבלה, כחול ופלטינה. מדיה וקבצים בנושא שר-פיי בוויקישיתוף צרכים מיוחדים וקווי אופי שר-פיי, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
תסמונת באד-קיארי

תסמונת באד קיארי (באנגלית: Budd-Chiari syndrome) היא תסמונת קלינית הנגרמת כתוצאה מחסימה של ורידי הכבד (hepatic veins) אשר מתנקזים לווריד הנבוב התחתון (IVC). תסמונת זו כוללת טריאדה קלאסית: התפתחות כאב בטני, מיימת (הצטברות נוזלים בחלל הבטן) והגדלה של הכבד. התסמונת יכולה להיות חדה, חריפה, כרונית, או אסיפטומטית. שיעור ההיארעות שלה כאחד למיליון, וקיימת יותר אצל נשים מאשר אצל גברים, בעיקר נשים צעירות. בתסמונת זו יש יתר לחץ דם פורטלי. כפי שצוין לעיל, מחלה זו יכולה להתפתח באופן חד, ואז תסמיניה יהיו כאב בטן, עליה במשקל בגלל מיימת, הגדלת כבד וטחול, צהבת, עליה בטראנס אמינזות. לעיתים יכולה להיווצר רשת של ורידונים צדדיים (קולטרלים) מסביב לאזור החסימה אשר נראית כמו רשת עכביש. אצל כ-30% עד מחצית מהחולים, הסיבה למחלה אינה ידועה. כ-75% מהחולים בעלי סיבה ידועה למחלה, נמצא כי הסיבה היא קרישיות יתר, הנובעת ממגוון של סיבות: פוליציטמיה וורה (יתר כדוריות דם אדומות), שימוש בגלולות למניעת היריון, היריון, הימצאות נוגדנים עצמיים כגון APLA. אצל 25% נמצאו סיבות אחרות, כגון לחץ על ורידי הכבד כתוצאה מגידול חיצוני לכבד, או קרצינומה הפטו-צלולרית. כתוצאה מהחסימה בוורידים המנקזים את הכבד, דם לא יוצא מהכבד, והכבד גדול מאוד, מלא דם, והקופסית העוטפת אותו מאוד מתוחה. הכבד דומה מבחינה היסטולוגית ל-nutmeg, יש גודש מסביב לווריד המרכזי ועלול להתפתח נמק (נקרוזיס) אם יש גודש רב מדי. לצורך האבחנה יש לבחון האם בווריד המרכזי יש עדות לפקקת, פקק טרי של תסחיף. ישנה מחלה נוספת, Hepatic Veno-Occlusive Disease, אשר דומה מבחינות רבות למחלה זו. הכבד אדום ומוגדל ויש חסימה של דם בווריד הכבד, אולם מחלה זו נגרמת בעיקר עקב תרופות לטיפול במושתלי מח עצם- התרופות והטיפול פוגעים בתאי האנדותל של הוריד המרכזי וגורמים להיצרותו (בהיסטולוגיה נראה גודש אולם לא יהיה פקק בווריד המרכזי אלא תאי אנדותל נפוחים הסותמים את החלל). עבודות מסוימות נעשו כדי לבחון את הפרוגנוזה של חולים במחלה זו. באופן כללי, כ-2/3 מהחולים שורדים 10 שנים לאחר גילוי המחלה. השרידות תלויה במספר גורמים, כגון הסיבה הראשונית להתפתחות תסמונת זו (אם מדובר במחלה מיילופרוליפרטיבית קיים סיכון להתפתחות לוקמיה ואז סיכויי השרידות נמוכים יותר). הטיפול הרפואי כולל טיפול להפחתת התסמינים, כגון מתן משתנים למיימת, הפחתה בצריכת הנתרן, מתן נוגדי קרישה, או פעילות כירורגית, יצירת (portocaval shunt). במקרי הצורך יש לשקול השתלת כבד. לאחר פעילות כירורגית לפתיחת החסימה, המיימת נעלמת אחרי יומיים. מדיה וקבצים בנושא תסמונת באד-קיארי בוויקישיתוף Rajani R, Melin T, Björnsson E, Broomé U, Sangfelt P, Danielsson A, Gustavsson A, Grip O, Svensson H, Lööf L, Wallerstedt S, Almer SH. (פבר' 2009). "Budd-Chiari syndrome in Sweden: epidemiology, clinical characteristics and survival - an 18-year experience". Liver International. 29 (2): 253–9. doi:10.1111/j.1478-3231.2008.01838.x. PMID 18694401. אורכב מ-המקור ב-2013-01-05. נבדק ב-2011-03-31. {{cite journal}}: (עזרה)תחזוקה - ציטוט: multiple names: authors list (link) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מוקדן

האם התכוונתם ל... מוקדן (מקצוע) – עובד במוקד שירות טלפוני (שירות לקוחות ומענה לפניות, מכירות או ביצוע סקרים). שן-יאנג – מוּקְדֶן, בירת מחוז ליאונינג שבצפון-מזרח סין העממית. הארמון הקיסרי בשן-יאנג – ידוע גם כארמון מוקדן. קרב מוקדן – הקרב היבשתי החשוב האחרון במלחמת רוסיה–יפן. תקרית מוקדן – אירוע מבוים שתוכנן על ידי אנשי הצבא היפני הקיסרי כתירוץ לפלוש למנצ'וריה ב-1931.
הכנסייה האנגליקנית (נצרת)

הכנסייה האנגליקנית או כנסיית ישו או כנסיית הגואל (אנגלית: Christ church) היא כנסייה אנגליקנית השוכנת בלב העיר נצרת. הכנסייה נבנתה לאחר שימאים בריטים שביקרו בעיר בשנת 1861, לא מצאו בה כנסייה אנגליקנית, ופנו בעניין אל הארכיבישוף מקנטרברי. שנה לאחר מכן ביקר בעיר יורש העצר הבריטי, לימים המלך אדוארד השביעי, ותרם את הכספים הדרושים להקמת המבנה. הכנסייה תוכננה על ידי האדריכל השווייצרי פרדיננד שטאדלר (Ferdinand Stadler) בסגנון התחייה הגותית, והייתה עבודתו האחרונה (הוא נפטר ב-1870 לפני שהושלמה). היא נבנתה בין השנים 1869- 1871 על ידי "החברה המיסיונרית הכנסייתית". כאשר נחנכה ב-1 באוקטובר 1871, הייתה לכנסייה האנגליקנית השנייה בארץ ישראל לאחר זו שבירושלים. בשל מחסור במימון נותר המבנה ללא הצריח המחודד שתוכנן לו. בשנת 2014 שופצה הכנסייה ונבנה הצריח.[דרוש מקור] ב-26 בספטמבר 1937, נרצחו במדרגות הכנסייה, מושל הגליל הבריטי לואיס אנדרוס ושומר ראשו - רצח שזיעזע את היישוב ובעקבותיו נערכו מעצרים רבים והוצא צו מעצר נגד המופתי של ירושלים וראש הוועד הערבי העליון, חאג' אמין אל-חוסייני. מדיה וקבצים בנושא הכנסייה האנגליקנית בוויקישיתוף הכנסייה בלשכת התיירות העירונית
1806

שנת 1806 היא השנה השישית במאה ה-19. זוהי שנה רגילה, שאורכה 365 ימים. 1 בינואר 1806 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 1 בינואר – נפוליאון ביטל את השימוש בלוח השנה המהפכני בצרפת 6 בינואר – אדמירל הוריישו נלסון מובא לקבורה בקתדרלת סנט פול שבלונדון 8 בינואר – מושבת הכף עוברת מידי ההולנדים לבריטים 10 בינואר – הממלכה המאוחדת מביסה את הולנד בקייפטאון 19 בינואר – האימפריה הבריטית כובשת את כף התקווה הטובה 6 באוגוסט – קריסת האימפריה הרומית הקדושה 23 בספטמבר – מסתיימת משלחת לואיס וקלארק כשהקבוצה מגיעה חזרה לסנט לואיס 14 באוקטובר – קרב ינה-אאורשטדט – הקרב המכריע שבו הביס נפוליאון את הצבא הפרוסי, וגרם לשיעבוד פרוסיה לצרפת עד לשנת 1813 27 באוקטובר – הצבא הצרפתי נכנס לברלין 21 בנובמבר נפוליאון מכריז על הקמת המערכת הקונטיננטלית. 14 בינואר – מת'יו מורי, אוקיינוגרף, אסטרונום, גאולוג, קרטוגרף והיסטוריון אמריקאי (נפטר ב-1873) 27 בינואר – חואן אריאגה, מלחין ספרדי (נפטר ב-1826) 6 במרץ – אליזבת בארט בראונינג, משוררת בריטית (נפטרה ב-1861) 21 במרץ – בניטו חוארס, נשיא מקסיקו וגיבור לאומי (נפטר ב-1872) 2 באפריל – גבריאל ריסר, משפטן, פוליטיקאי גרמני ולוחם למען האמנציפציה של יהודי גרמניה (נפטר ב-1863) 9 באפריל – איזמבארד קינגדום ברונל, מהנדס אנגלי (נפטר ב-1859) 20 במאי – ג'ון סטיוארט מיל, פילוסוף חברתי וכלכלן בריטי (נפטר ב-1873) 27 ביוני – אוגוסטוס דה מורגן, מתמטיקאי ולוגיקן בריטי (נפטר ב-1871) 25 באוקטובר – מקס שטירנר, הוגה דעות ופילוסוף גרמני (נפטר ב-1856) 19 בפברואר – אליזבת קרטר, משוררת ומתרגמת אנגלייה (נולדה ב-1717) 20 בפברואר – פאבל ציציאנוב, הנציב העליון של מלכות המשנה של הקווקז (נולד ב-1754) 1 במרץ – חיים יוסף דוד אזולאי (החִידָ"א), רב והיסטוריון יהודי (נולד ב-1724) 22 באוגוסט – ז'אן אונורה פרגונאר, צייר צרפתי (נולד ב-1732) 23 באוגוסט – שארל אוגוסטין דה קולון, פיזיקאי צרפתי (נולד ב-1736) 10 באוקטובר – לואי פרדיננד, נסיך פרוסיה נהרג במהלך קרב זאלפלד (נולד ב-1772) 18 בנובמבר – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד ב-1740) 14 בדצמבר – ג'ון ברקינרידג', סנאטור מטעם קנטקי והתובע הכללי של ארצות הברית (נולד ב-1760) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1806 התחילה ביום כ"ג בטבת ה'תקס"ו (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-י"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1806 לפי הלוח היוליאני Nothing. 1806 במדע‎ ילידי 1806‎ נפטרים ב-1806‎ מדיה וקבצים בנושא 1806 בוויקישיתוף
דגל המרד הערבי

דגל המרד הערבי הוא הדגל אותו הניפו הלאומיים הערבים במהלך המרד הערבי כנגד האימפריה העות'מאנית במהלך מלחמת העולם הראשונה. עיצובו הוא עיצוב של שלושה פסים אופקיים בצבעי שחור, ירוק ולבן בתוספת של משולש אדום צמוד לתורן. הדגל עוצב בידי מארק סייקס, דיפלומט בריטי, במטרה לקדם תודעה כלל-ערבית ובכך לתרום להצלחתו של המרד הערבי. אף על פי שהמרד הערבי היה מוגבל בהיקפו וחשיבותו בעיני הבריטים הייתה גדולה יותר משל הערבים עצמם, הצליח דגל זה להשפיע על עיצובם של דגליהן הלאומיים של מדינות ערב אשר קמו לאחר סיומה של המלחמה. הפסים האופקיים מייצגים את הדגל השחור שהיה בשימושו של מוחמד, בית אומיה (לבן) והשושלת הפאטמית (ירוק) ואילו המשולש האדום את השושלת ההאשמית. שילוב צבעים זה נודע כצבעי הלאומיות הכלל-ערבית. השושלת ההאשמית הייתה בעלת בריתה של בריטניה נגד האימפריה העות'מאנית. לאחר סיום מלחמת העולם הראשונה השושלת קיבלה מבריטניה את השליטה בחג'אז שבחצי האי ערב, את עבר הירדן, את סוריה הגדולה ואת עיראק. אולם עד מהרה איבדה השושלת את מרבית שטחיה. סוריה הגדולה התפרקה תוך כמה חודשים ובשנת 1920 ההאשמים איבדו את שלטונם. בשנת 1925 גורשו מאזור החג'אז לאחר שנכבש על ידי סולטנות נג'ד בהנהגת בית סעוד. בינואר 1958 הקימו המלכים האשמים חוסיין, מלך ירדן ופייסל השני, מלך עיראק את הממלכה ההאשמית המאוחדת, שדגלה התבסס על דגל המרד הערבי. עם זאת, ביולי אותה שנה אירעה הפיכה צבאית בעיראק, פייסל השני הוצא להורג בתלייה, והאיחוד התמוטט. מאז שולטים ההאשמים רק בממלכת ירדן. דגל המרד הערבי המתנוסס מעל עקבה היה בעבר התורן הגבוה ביותר בעולם ללא תמיכה. נכון לשנת 2022 הוא השביעי בעולם בגובהו מהתרנים נטולי התמיכה והשמיני מבין כל התרנים (ראו: List of flagpoles by height). גובהו 132 מטר והוא נושא את דגל המרד הערבי שאורכו 60 מטר ורוחבו 30 מטר. התורן והדגל נצפים מישראל, מצרים וערב הסעודית. תורן דומה בגובה של 127 מטר נישא גם בבירה עמאן. דגל המרד הערבי, באתר דגלי העולם (באנגלית) William Easterly, The White Man's Burden, (2006) p. 295
אוסישקין (פירושונים)

האם התכוונתם ל... מנחם אוסישקין – מראשי הציונות, איש חובבי ציון וראש קבוצת ציוני ציון גונן אוסישקין – מנכ"ל אל-על דוד אוסישקין – פרופסור אמריטוס בחוג לארכאולוגיה ותרבויות המזרח הקדום, באוניברסיטת תל אביב אולם אוסישקין – אולם כדורסל שהיה ממוקם בתל אביב ששימש כאולם הבית של הפועל תל אביב גשר אוסישקין – גשר על נחל ירקון, השוכן בסמוך לגשר בר-יהודה שלאורך רחוב אבן גבירול בתל אביב מצודות אוסישקין – קבוצת יישובים באצבע הגליל פרס אוסישקין – פרס ספרות מטעם הקרן הקיימת לישראל חורשת אוסישקין – חורשה בין כפר סבא והוד השרון, בה התבצע רצח אסף שטיירמן בשנת 1996 בית אוסישקין
דריילון ברנס

דריילון ברנס (באנגלית: Draelon Burns; נולד ב-11 באפריל 1985 במילווקי, ויסקונסין) הוא כדורסלן אמריקאי המשחק בעמדת הקלע ומתנשא לגובה 1.94 מטר. ברנס שיחק באוניברסיטת דה פול במשך ארבע עונות. בעונתו הרביעית והאחרונה במכללה העמיד ממוצעים של 17.6 נקודות, 3.4 ריבאונדים, 2.5 אסיסטים ו-1.6 חטיפות למשחק, כולל שיא מכללה של 8 מ-8 מטווח 3 הנקודות במשחק אחד. בספטמבר 2008 חתם ברנס באליצור קריית אתא מליגת העל הישראלית, במדיה העמיד ממוצעים של 15.7 נקודות, 3.2 ריב', 2.3 אס' ו-2.2 חט' בכ-30 דקות למשחק בעונה הסדירה ו-8.7 נקודות, 3 ריב', 2.3 אס' ו-2 חט' בכ-25.7 דקות למשחק בפלייאוף. עם זאת קבוצתו ירדה לליגת הלאומית בסיום העונה. בחודש יולי 2011 חתם ברנס בקבוצת אליצור יבנה. מדיה וקבצים בנושא דריילון ברנס בוויקישיתוף דריילון ברנס, ברשת החברתית פייסבוק דריילון ברנס, ברשת החברתית אקס (טוויטר) דריילון ברנס, ברשת החברתית אינסטגרם פרופיל, באתר Sports-Reference פרופיל, באתר eurobasket שלומי פרי, זר שלישי לקריית אתא, 08.09.08, אתר ספסל דריילון ברנס, סטטיסטיקה אישית, עונת 2008-09, אתר מנהלת ליגת העל
כנסיית מנזה כריסטי

כנסיית מנזה כריסטי (לטינית Mensa Christi - "שולחן המשיח"; ערבית كنيسة البلاطة - בלאטת אל מסיח ("אבן המשיח"), או אל-בלאטה - "האבן") היא כנסייה קתולית-פרנציסקנית לא פעילה בנצרת. המקום היה לאתר עלייה לרגל החל במאה ה-17, בשל סלע אשר זוהה כשולחן עליו סעדו ישו והשליחים, כאשר התגלה אליהם לאחר קומו מן המתים. הסלע עשוי אבן גיר והוא שופץ פעמים רבות בשל מנהגם של צליינים לשבור ממנו חתיכות ולקחתן כמזכרת. בסוף המאה ה-18 הוקמה במקום קפלה, אך היא נהרסה עם השנים, וב–1861 הוקם מבנה הכנסייה הנוכחי, והחלו לערוך בו מיסות באופן סדיר. לקראת שנת 2000 שופצו הפרסקאות וכיפת המבנה. בסמוך לכנסייה נבע בעבר "מעיין השליחים" (או "מעין ישו"), ובערבית "עין אל ג'דידה", היינו, "המעיין החדש", בשל כך שזרימתו התחדשה מידי חורף, אך הוא יבש בשנת 1921. מי המעיין זרמו אל סביל אשר שימש את העוברים ושבים ברחוב, כיום רחוב 6116. המעיין העניק לכנסייה גם את השם הערבי העממי: "כניסייה אל נבעה". הכנסייה קטנה למדי והיא בנויה מחלל בודד בצורת ריבוע, שבצידו האחד קורן ממנו אפסיס ומעליו חצי כיפה. כיפת הכנסייה צבועה מבחוץ בצבע אדום ומעליה צלב. היא נחה על תוף מתומן שנישא בתורו על ידי ארבע קשתות. במתומן ארבעה חלונות, דרכם חודר רוב האור אל חלל המבנה. בחזית המבנה קבועה דלת עץ חומה, ומעליה חקוקים באבן סמלי המסדר הפרנציסקני והקוסטודיה של ארץ הקודש. מעל לסמלים אלה קבוע חלון בצורת קואדריפויל ומעליו קרניז וגמלון אבן פשוט. בפנים הכנסייה כמעט ואין ריהוט, ובצידה הרחוק מהכניסה מונח סלע גיר גדול ולא מסותת, הנחשב לשולחן הסעודה. מאחוריו מזבח קטן משיש צבעוני, הצמוד לקיר שמאחוריו, ומעליו ציור של סעודת ישו והשליחים. על קירות הכנסייה לוחות שיש אדמדם, והיא מעוטרת בסגנון איטלקי בציורי קיר וביצירות סטוקו בגוונים בהירים, המתארים מוטיבים מעולם הצומח. המסורת בדבר סעודת ישו והשליחים מיוחסת גם לכנסיית הבכורה של פטרוס בעין שבע שלחופי הכנרת, ושולחן האבן שם מכונה "שולחן האדון" (Tabula/Mensa Domini) או "שולחן המשיח" (Tabula/Mensa Christi). מדיה וקבצים בנושא כנסיית מנזה כריסטי בוויקישיתוף הכנסייה באתר התיירות העירוני הכנסייה באתר GoIsrael
ארסלי ארמבולה

ארסלי ארמבולה (בספרדית: Aracely Arámbula; נולדה ב-6 במרץ 1975) היא שחקנית, זמרת, דוגמנית ויזמית מקסיקנית. ארמבולה נולדה במדינת צ'יוואווה שבצפון מקסיקו. היא התגלתה בגיל 18, ב-1993 כאשר נבחרה ל"פנים של השנה". לאחר מכן היא עברה למקסיקו סיטי, שם למדה משחק בבית הספר של אולפני טלוויסה. בשנת 1996, קיבלה את תפקידה הראשון בטלנובלה "שדה התשוקות" בדמותה של לטיסיה. ושנה לאחר מכן בטלנובלה "לנשמה אין צבע" (1997). בשנת 2000, שיחקה ארמבולה לראשונה בתפקיד ראשי בטלנובלה "חבקי אותי חזק", לצד פרננדו קולונגה. שנתיים לאחר מכן, ארמבולה הופיעה בטלנובלה "בדרך אל האושר", לצד חורחה סלינס. שתי הטלנובלות זכו להצלחה ברחבי העולם. בשנת 2022 החלה לגלם את הדמות הראשית, מוניקה, בסדרת המתח והמסתורין "La rebelión" (אנ'), מבית שירות הסטרימינג Vix+ (אנ'), אשר משדרת תכנים בשפה הספרדית בלבד. משנת 2005 עד שנת 2009 ארמבולה יצאה עם הזמר לואיס מיגל אשר יש לה איתו שני בנים: מיגל (נולד ב-1 בינואר 2007) ודניאל (נולד ב-18 בדצמבר 2008). בשנת 2011 החלה לצאת עם השחקן הארגנטינאי סבסטיאן רולי. לאחר שנתיים הזוג הודיע על פרידתם. העץ (2015) - קים דניאל A Mouse Tale‏ (2015) - דיבוב של קימי 1996 - "שדה התשוקות" - Cañaveral de pasiones - דמות: לטיסיה. 1997 - "לנשמה אין צבע" - El alma no tiene color - דמות: מגולידה רולדן. 1998 - "חולמות" - Soñadoras - דמות: ז'קלין דה לה פנה. 1999 - "נשמה מרדנית" - Alma rebelde - דמות: מריה הלנה הרננדס. 2000-2001 - "חבקי אותי חזק" - Abrázame muy fuerte - דמות: מריה דל כרמן אלברס. 2002 - "בדרך אל האושר" - Las vías del amor - דמות: פרלה וסקס. 2009 - "לב פראי" - Corazón salvaje - דמות: רחינה ואיימה (תאומות). 2013 - "השיבה הביתה" - la patrona - דמות: גבריאלה סוארס/ורוניקה דאנטס. 2015 - "עלובי החיים" - Los Miserables - דמות: לוסיה (לוצ'ה) דורן. 2016–2020 - "אישה רעה" - דמות: אלטגריסה סנדובלץ. 2017 - "אדון השמיים 6" (el senor de los cielos 6) - דמות: אלטגרסיה סנדובל. 2022 - "La rebelión" 0 דמות: מוניקה. 2022 - "La madrastra" - בתור מרסיה סיסנרוס דיאז דה לומברדו / מריסה ג'ונס. 2002: Solo tuya 2005: Sexy 2007: Linea de Oro מדיה וקבצים בנושא ארסלי ארמבולה בוויקישיתוף ארסלי ארמבולה, ברשת החברתית אקס (טוויטר) ארסלי ארמבולה, ברשת החברתית אינסטגרם ארסלי ארמבולה, במסד הנתונים הקולנועיים IMDb (באנגלית) ארסלי ארמבולה, באתר Rotten Tomatoes (באנגלית) ארסלי ארמבולה, במסד הנתונים הקולנועיים KinoPoisk (ברוסית) ארסלי ארמבולה, באתר MusicBrainz (באנגלית) ארסלי ארמבולה, באתר בילבורד (באנגלית)
חאן אל-באשה

חאן אל-באשה ("חאן הפאשה") הוא חאן השוכן בדרומו של השוק העירוני בנצרת, מול בזיליקת הבשורה. החאן נחשב לגדול ולעתיק מבין חמשת החאנות בעיר, והוא קרוי על שמו של סולימאן פאשה, מושל עכו, אשר שיקם את המבנה בשנת 1814. מועד הקמתו של המבנה אינו ידוע. החאן שכן בכניסה הדרומית אל העיר, והוא נבנה כמבנה מרובע בן קומה אחת המקיף חצר פנימית. שני גרמי מדרגות הוליכו אל גג המבנה, אשר שימש ללינה בלילות הקיץ. בסוף המאה ה-19 נוספה קומה שנייה לחלק מהמבנה ובה עשרה חדרי אירוח שהיו למלון "אל-חג'אז". החאן שימש בתפקידו עד סופו של השלטון העות'מאני בארץ ישראל, והיה גם מרכז מסחרי וחברתי. בתי המלון המודרניים שנבנו בעיר, התפתחות התחבורה וסלילת מסילת הרכבת החיג'אזית פגעו בחשיבותו ובמרכזיותו של המבנה. כיום שייך המבנה לווקף של המסגד הלבן, אשר הוסיף לו קומת משרדים בשנות ה-70. הווקף משכיר את המבנה כבניין משרדים. מדיה וקבצים בנושא חאן אל-באשה בוויקישיתוף החאן באתר לשכת התיירות של נצרת מפת נצרת, 1923 (באנגלית) עם סימון 'מלון החאן', באתר הספרייה הלאומית, אוסף אמיר כהנוביץ
קרב האומות

האם התכוונתם ל... קרב האומות - קרב לייפציג, שזכה לשם עקב מספרן של המדינות השתתפו בקרב. קרב האומות (טורניר בינלאומי) – תחרות בינלאומית בסייף היסטורי וקרבות ימי הביניים שנערך מדי שנה באירופה ביחד עם הפסטיבל הבינלאומי, שבו משתתפים מספר רב של מדינות. קרב בטורניר האומות קריקט, שנערך מדי שנה בפפואה גינאה החדשה.
קבר נבמון

קבר נבמון הוא קברו של נבמון (באנגלית: Nebamun), פקיד ממשל מצרי שעסק ברישום תבואה בתקופת "השושלת ה-18" במצרים העתיקה. הקבר ידוע בזכות קבוצה של ציורי קיר, הנחשבים לבין יצירות האמנות החשובות של מצרים העתיקה. הקבר התגלה על ידי הארכאולוג ג'ובאני ד'אתנסי (Giovanni d’Athanasi) בגדה המערבית של הנילוס בסתיו 1820. מיקום קברו, שמוקם בנקרופוליס של העיר תבאי, אבד כיום. על פי הערכת החוקרים הקבר כוסה בבניה של כפרים מודרניים, וכיום נעשה מאמץ לאתר את מיקומו. לאחר גילוי הקבר הוצאה ממנו קבצה של פרסקאות שנרכשה והועברה אל המוזיאון הבריטי בלונדון. ב-21 בינואר 2009 נחנכה במוזיאון תצוגה חדשה של 11 ציורי קיר מן הקבר שערבו שיחזור ורסטורציה. בין הממצאים ידוע במיוחד תיאור של בריכה ובה ברווזים ובעלי חיים אחרים. בעוד התיאור האנטומי של בעלי החיים הוא מדויק, בחר האמן להציג אותם בהתאם לקאנון הציור המצרי בתיאור שאיננו פרספקטיבי או המכיל אשליה מרחבית אחרת. ציור ידוע אחר מתאר את נבמון, על גבי סירה בסצנת ציד. "הציורים מהקבר האבוד של נבמון" (באנגלית) "חדר הקבורה המעוטר של נבמון", עיתון הגרדיאן, 6.1.2009 (באנגלית)
טונה (נהר)

נהר טוֹנֶה (ביפנית: 利根川) הוא נהר בחבל קאנטו ביפן. אורכו 322 קילומטרים, דבר אשר הופך אותו לנהר השני באורכו ביפן, אחרי נהר שינאנו, והוא מנקז אזור בשטח של 16,840 קילומטרים רבועים, אגן הניקוז הגדול ביותר במדינה. הנהר מכונה גם "בּנדוֹ טארוֹ" (ביפנית: 坂東太郎), כאשר "בּנדוֹ" הוא כינוי מיושן לחבל קאנטו ו"טארו" הוא שם פופולרי לבן הבכור. לעיתים מתייחסים אליו כאל אחד משלושת הנהרות הגדולים של יפן (השניים האחרים הם נהר יושינו בשיקוקו ונהר צ'יקוגו בקיושו). מקור הנהר הוא בהר אומינקמי (大水上山), המשתרע על הגבול בין מחוזות גונמה וניאיגטה. במהלכו נשפכים אליו יובלים והוא נשפך לאוקיינוס השקט בעיר צ'ושי שבמחוז צ'יבה. הנהר אדו מתפצל מהנהר ונשפך למפרץ טוקיו. היובלים הראשיים של הנהר כוללים את הנהרות אגצומה, ואטרסה, קינוּ, אומוי וקוקאי. הנהר היה ידוע פעם באופיו ההפכפך, ונתיבו השתנה בכל פעם שהתרחשו שיטפונות. כיום קשה לשרטט את נתיבו הקדום של הנהר. במקור זרם הנהר למפרץ טוקיו, ויובלים כדוגמת הנהרות ואטרסה וקינוּ היו פעם מערכות נהרות עצמאיות. על מנת לאפשר תעבורה בנהר, ועל מנת למנוע שיטפונות, החל מפעל בנייה נרחב במאה ה-17, כשאזור קאנטו הפך למרכז הפוליטי של יפן. מסלולו הנוכחי של הנהר נקבע במהלך תקופת מייג'י. אגן הניקוז הרחב שלו הוא לכן בעיקר מלאכותי. הנהר היה אמצעי תחבורה חשוב עד להופעת מסילת הברזל במאה ה-19. בנהר נעשה שימוש להובלת מוצרים מקומיים כמו רוטב סויה מצושי, אבל גם מוצרים מאזור טוהוקו, במטרה לחסוך זמן ולהימנע מהסיכון של שיט בים הפתוח. כיום יש על הנהר מספר סכרים שנועדו לספק מים ליותר מ-30 מיליון התושבים באזור המטרופוליטני של טוקיו. מינאקמי אונסן במחוז גונמה הוא מוצא הנהר טונה. במהלך תקופת הפשרת השלגים באביב, אפריל עד יוני, יש קטע בן 12 קילומטרים, הקרוי מומיג'יקיו, ובו שבעה אשדות בדרגה 3-4 (על פי סולם קושי הנהר הבינלאומי). הנהר הוא אחד האתרים הטובים ביותר ביפן לשיט קיאקים ורפטינג, והוא אירח את גביע העולם ברפטינג באביב 2007. הפשרת השלגים באביב מגבירה את כמות המים עד לדרגה קושי 4, אבל בקיץ הנהר שקט הרבה יותר ודרגת הקושי שלו יורדת ל-2. מדיה וקבצים בנושא טונה בוויקישיתוף טונה, באתר אנציקלופדיה בריטניקה (באנגלית)
קאנו (פירושונים)

האם התכוונתם ל... קאנו – סוג של סירה קאנו/קיאק – ענף ספורט הכולל תחרויות בסירות קאנו או קיאק קנו (עיר) (Kano) - עיר בניגריה קנו (מדינה) – מדינה בניגריה קאנו (כפר) – כפר בהונגריה האיחוד הלאומי האפריקני הקנייתי (KANU), מפלגת השלטון בקניה ב-40 השנים הראשונות לעצמאותה אישים: נוואנקוו קאנו – כדורגלן ניגרי ג'יגורו קאנו – ממציא הג'ודו קאנו טאניו – צייר יפני